
Ministru kabineta rīkojums Nr. 348
Rīgā 2023. gada 13. jūnijā (prot. Nr. 32 9. §)
Par darba dienu pārcelšanu 2024. gadā
· 1. Pamatojoties uz Darba likuma 133. panta ceturto daļu,  no valsts budžeta finansējamās institūcijās, kurās noteikta piecu dienu darba nedēļa no pirmdienas līdz piektdienai, pārcelt darba dienu no pirmdienas, 2024. gada 23. decembra, uz sestdienu, 2024. gada 14. decembri, un darba dienu no pirmdienas, 2024. gada 30. decembra, uz sestdienu, 2024. gada 28. decembri. 
· 2. Ieteikt visām pašvaldībām, komersantiem un organizācijām, nosakot darba un atpūtas laiku, ievērot šā rīkojuma 1. punktu.

